《题宣府察院冰雪轩壁呈杨绣衣》
明代·江源

冰雪轩前足壮观，我来终日恣盘桓。秋霜烈日同名节，石竹黄盘共岁寒。

万里澄清看揽辔，九霄击搏任飞翰。醉来题壁因君赠，撚断吟髭句未安。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。